CELEX: 62007CA0240
Language: fi
Date: 2009-01-20 00:00:00
Title: Asia C-240/07: Yhteisöjen tuomioistuimen tuomio (suuri jaosto) 20.1.2009 (Bundesgerichtshofin (Saksa) esittämä ennakkoratkaisupyyntö) — Sony Music Entertainment (Germany) GmbH v. Falcon Neue Medien Vertrieb GmbH (Tekijänoikeuden lähioikeudet — Äänitteiden tuottajien oikeudet — Kappaleenvalmistusoikeus — Levitysoikeus — Suoja-aika — Direktiivi 2006/116/EY — Kolmansien maiden kansalaisten oikeudet)

21.3.2009   
            
            
               FI
            
            
               Euroopan unionin virallinen lehti
            
            
               C 69/6
            
         Yhteisöjen tuomioistuimen tuomio (suuri jaosto) 20.1.2009 (Bundesgerichtshofin (Saksa) esittämä ennakkoratkaisupyyntö) — Sony Music Entertainment (Germany) GmbH v. Falcon Neue Medien Vertrieb GmbH
   (Asia C-240/07) (1)
   
   (Tekijänoikeuden lähioikeudet - Äänitteiden tuottajien oikeudet - Kappaleenvalmistusoikeus - Levitysoikeus - Suoja-aika - Direktiivi 2006/116/EY - Kolmansien maiden kansalaisten oikeudet)
   (2009/C 69/08)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesgerichtshof
   Pääasian asianosaiset
   
      Valittaja: Sony Music Entertainment (Germany) GmbH
   
      Vastapuoli: Falcon Neue Medien Vertrieb GmbH
   Oikeudenkäynnin kohde
   Ennakkoratkaisupyyntö — Bundesgerichtshof — Tekijänoikeuden ja tiettyjen lähioikeuksien suojan voimassaoloajasta 12.12.2006 annetun Euroopan parlamentin ja neuvoston direktiivin 2006/116/EY (EUVL L 372, s. 12) 10 artiklan 2 kohdan tulkinta — Suoja-ajan sovellettavuus teokseen, jota ei ole milloinkaan suojattu siinä jäsenvaltiossa, jossa suojaa vaaditaan, ja jonka oikeudenhaltija ei ole yhteisön jäsenvaltion kansalainen
   Tuomiolauselma
   
               1)
            
            
               Tekijänoikeuden ja tiettyjen lähioikeuksien suojan voimassaoloajasta 12.12.2006 annetussa Euroopan parlamentin ja neuvoston direktiivissä 2006/116/EY säädettyä suojan voimassaoloaikaa sovelletaan kyseisen direktiivin 10 artiklan 2 kohdan mukaan myös silloin, kun kyseessä oleva kohde ei milloinkaan ole saanut suojaa siinä jäsenvaltiossa, jossa suojaa vaaditaan.
            
         
               2)
            
            
               Direktiivin 2006/116 10 artiklan 2 kohtaa on tulkittava niin, että kyseisessä direktiivissä säädettyjä suoja-aikoja sovelletaan tilanteeseen, jossa kyseessä oleva teos tai kohde sai suojan 1.7.1995 sellaisenaan ainakin yhdessä jäsenvaltiossa tekijänoikeutta tai lähioikeuksia koskevien kyseisen jäsenvaltion kansallisten säännösten nojalla ja jossa kyseiseen teokseen tai kohteeseen kohdistuvan tekijänoikeuden tai lähioikeuksien haltija, joka on kolmannen maan kansalainen, sai mainittuna ajankohtana kyseisissä kansallisissa säännöksissä säädettyä suojaa.
            
         
      (1)  EUVL C 170, 21.7.2007.